钦定古今图书集成/明伦汇编/官常典/第705卷 > 册府元龟 > 《忠烈》
## 钦定古今图书集成/明伦汇编/官常典/第705卷 > 册府元龟 > 《忠烈》

夫有生者世之所共贵守死者人之所甚难而有委
质事君陈力就列遭时不造秉节无贰冒难履险而
罔惮赍志毕命而是图自非内蕴专精之诚举无媮
苟之念保丹赤而自誓经颠沛而不渝。又安能比鸿
毛以自轻履虎尾而弗畏者也。中代而下不乏其人
观其植节匪迁徇义为务临危益励视死如归古人
云：“疾风知劲草”斯之谓矣。其或脱坎窞之厄免鲸鲵
之害功济于世身享其荣者，亦固有焉。